પોતાનાં ઘર માટે વર્ષોથી સંઘર્ષ કરી રહેલા મિલવર્કરો માટે ખુશખબર છે. વાડિયા ગ્રુપ વડાલામાં બૉમ્બે ડાઇંગ મિલ્સ ચલાવે છે ત્યાં નજીકમાં જ આવેલી પોતાની લગભગ ૮૦૦થી ૯૦૦ કરોડ રૂપિયાની કિંમતની આઠ એકર જમીન સરકારને સુપરત કરશે. વડાલામાં વાડિયા ગ્રુપની ૪૫ એકર જમીન છે એમાંથી આઠ એકર જમીન સરકારને અને આઠ એકર જમીન સુધરાઈને આપશે. સરકાર આ જમીન મ્હાડાને સુપરત કરશે અને મ્હાડા ત્યાં મિલવર્કરો માટે ૬૦૦૦ ઘર અને ૨૦૦૦ ટ્રાન્ઝિટ કૅમ્પ બાંધશે.